# Bélavézse

### A Wikipédiából, a szabad lexikonból.

Bélavézse, (1899-ig Belovezsa, szlovákul Beloveža) község Szlovákiában, az Eperjesi kerület Bártfai járásában. 2001-ben 802 lakosából 703 szlovák és 82 ruszin volt.

## [szerkesztés] Fekvése

Bártfától 8 km-re keletre a Tapoly bal partján fekszik.

## [szerkesztés] Nevének eredete

Neve a szláv biela (= fehér) melléknévből és a veža (= torony) főnévből származik, mely egyesek szerint az itt állt egykori bencés kolostor fehér tornyára, mások szerint a templomtoronyra vonatkozik.

## [szerkesztés] Története

A falu valószínűleg a 14. század első felében keletkezett,de egyesek szerint már a tatárjárás előtt is megvolt. 1355-ben Belavesse néven említik először, amikor Nagy Lajos király megbízásából az egri káptalan oklevele megerősíti a szemelnyei uradalom határait. A következőkben 1414-ben a Czudar család Makovica várának uradalmához tartozó faluként említik, majd 1427-ben említi írott forrás, ekkor 52 porta után adózott. A 15. század második felében azonban legtöbb lakosa elköltözött, mert 1492-ben már csak 3 háztartás volt a faluban. Valószínűleg az 1472. évi lengyelek elleni háborúban a lengyelek égették fel. 1600-ban 10 jobbágyház állt a településen. A következő időszakban főként a soltészjog alapján ruszinokkal telepítették be. Ennek köszönhetően 1787-ben már 75 háza volt 452 lakossal, míg 1828-ban 79 ház 585 lakossal. 1910-ben 576, túlnyomórészt ruszin lakosa volt. A trianoni békeszerződés előtt Sáros vármegye Bártfai járásához tartozott.

## [szerkesztés] Nevezetességei

- Szent Mihály tiszteletére szentelt görög katolikus temploma 1778-ban épült a korábbi fatemplom helyett.

## [szerkesztés] Külső hivatkozások

- Hivatalos oldal
- Községinfó
- Fotóalbum
- Képek az Eperjesi Görögkatolikus Püspökség honlapján
- Bélavézse Szlovákia térképén
- Oabar.edu.sk

A lap eredeti címe "http://hu.wikipedia.org../../../b/%C3%A9/l/B%C3%A9lav%C3%A9zse.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Slovenčina